Bhaktapur
Store norske leksikon,Geografi,Verdens geografi,Asia,Nepals geografi
Bhaktapur er en by i Nepal, beliggende i Katmandu-dalen, 12 kilometer sørøst for Katmandu. Byen har 81 728 innbyggere (2011). Bhaktapur regnes som et av Nepals viktigste kulturelle og religiøse sentre.
Byen er et av de siste eksempler på pre-industrielle bysamfunn i verden, idet de fleste innbyggerne er bønder. Bebyggelsen er i overensstemmelse med newar-kulturens tradisjoner, og det er spesielt mange praktfulle tempelbygg, de eldste fra 1400-tallet.Byen ble sterkt skadet av jordskjelv i 1934, men gjennomgikk senere omfattende restaureringsarbeider. Ved et jordskjelv i april 2015 ble en rekke pagoder jevnet med jorden i byens Durbar-plass. Les mer i Store norske leksikon Nepal Nepals befolkning Nepals geografi Nepals historie